《挽明威将军逊都台公》
明代·陶安

酒罢耆英社，官辞上将坛。庞眉年冉冉，幽宅夜漫漫。

芝砌生馀馥，兰亭蔼旧欢。伤情人不见，尘锁虎皮鞍。

作者简介：（1315—1371）明太平府当涂人，字主敬。元顺帝至正四年举人。授明道书院山长，避乱家居。朱元璋取太平，安出迎，留参幕府，任左司员外郎。洪武元年任知制诰兼修国史，寻出任江西行省参知政事，卒官。有《陶学士集》。